શનિવારે એમ. ચિન્નાસ્વામી સ્ટેડિયમમાં વિજય હજારે ટ્રોફીની ફાઈનલ દિલ્લી અને મુંબઈ વચ્ચે રમાઈ. ટોસ જીતીને મુંબઈએ પહેલા બોલિંગનો નિર્ણય કર્યો. દિલ્લીની શરૂઆત સારી ન રહી અને માત્ર 21 રનમાં જ દિલ્લીના ત્રણ બેટ્સમેન પેવેલિયન ભેગા થઈ ગયા. ત્રણ વિકેટ પડ્યા બાદ દિલ્લીનો દાવ નીતિશ રાણા અને ધ્રુવ શોરે સંભાળ્યો. પરંતુ આ ભાગીદારી થોડી વાર માટે જ રહી. ત્યારબાદ નીતિશ રાણા 13 રન બનાવીને પેવેલિયન ભેગા થઈ ગયા. તેમના પેવેલિયન પાછા ફર્યા બાદ ધ્રુવ શોરેને આદિત્ય તારેએ સ્ટંપ આઉટ કર્યા. ત્યારબાદ દિલ્લીનો દાવ સતત ડગી ગયો. આખી ટીમ 177 પર ઓલ આઉટ થઈ ગઈ.